הפיגוע בשגרירות ישראל בארגנטינה

הפיגוע בשגרירות ישראל בארגנטינה היה אחד משני פיגועים שנערכו בשנות ה-90 בבואנוס איירס, בירת ארגנטינה, כנגד מטרות ישראליות ויהודיות. ב-17 במרץ 1992 (י"ב באדר ב' ה'תשנ"ב) בצהריים בשעה 14:50, מכונית תופת נהוגה בידי מחבל מתאבד התפוצצה ליד שער בניין שגרירות ישראל ברחוב ארויו 910 בבואנוס איירס וגרמה להריסתה. בפיגוע נהרגו 29 בני אדם מתוכם 4 ישראלים, עובדי משרד החוץ, ו-4 נשים יהודיות מארגנטינה. בפיגוע נפגעו למעלה מ-220, אגפים שלמים של הבניין ההיסטורי בן ארבע הקומות קרסו. ארגון חזבאללה טען שהפיגוע בוצע בתגובה לחיסולו של מזכ"ל הארגון, עבאס מוסאווי, בידי צה"ל ב-16 בפברואר 1992, בדיוק חודש קודם לפיגוע. ארגונים נוספים קיבלו אחריות על הפיגוע, בהם הג'יהאד האסלאמי. שנתיים לאחר מכן התבצע פיגוע בדפוס דומה בבניין הקהילה היהודית וגרם להרג של 86 איש. לאחר שחקירת הפיגועים התמסמסה בידי ממשלת ארגנטינה הועלה החשד כי נשיא ארגנטינה קרלוס מנם ניסה לחבל בחקירה. בשנת 2003 השלים "המוסד" הישראלי את חקירת הפיגועים, וכתב דו"ח מפורט ובו הוכחות חותכות לקשר בין איראן וארגון חזבאללה לביצוע הפיגוע בשגרירות ישראל, הוכחות שעולות בקנה אחד עם ממצאי הפרקליטות הארגנטינאית. בעקבות פיצוץ השגרירות וגילוי ממצאי פיצוץ בניין הקהילה היהודית, ישראל קראה לארגנטינה לסגור את שגרירות איראן. בסוף דצמבר 2006, בתשובה לעתירתו של אב שאיבד את בתו בפיגוע, בית המשפט העליון של ארגנטינה, במעמד של שבעה שופטים, פרסם החלטה המונעת התיישנות הפיגוע נגד השגרירות, שמשמעותה כי התיק לא ייסגר, והוא משאיר פתח להמשך חקירה ולמיצוי הדין, בבוא העת, עם האחראים לפיגוע. אחד המבוקשים העיקריים בגין תכנון הפיגוע הוא אחמד וחידי שכיהן, עד שנת 2013, כשר ההגנה האיראני. ב-18 ביולי 2019, לרגל 25 שנים לפיגוע בבניין הקהילה היהודית בבואנוס איירס, שבוצע לפי החשד על ידי חזבאללה ואיראן, הקפיאה ארגנטינה נכסים של אנשי הארגון והכריזה עליו בפועל כעל ארגון טרור. ב-12 באפריל 2024 בית משפט פדרלי בארגנטינה קבע באופן רשמי כי שני הפיגועים בארגנטינה תוכננו על ידי איראן ובוצעו על ידי ארגון הטרור חזבאללה ששימש בידי איראן כ"כלי לביצוע פעולות טרור". בית המשפט קבע כי מדובר בפשע נגד האנושות וקרא לממשלה להגיש תלונה נגד איראן בבית הדין הבינלאומי. הפיגוע בבניין הקהילה היהודית בארגנטינה הנופלים בשירות החוץ מדיה וקבצים בנושא הפיגוע בשגרירות ישראל בארגנטינה בוויקישיתוף כל הלילה חולצו נפגעים מהריסות שגרירות ישראל, חדשות, 18 במרץ 1992 אורן כהן, שלמה סלוצקי, סוכנויות הידיעות, פיצוץ נשמע. הבניין התמוטט על 150 יושביו, חדשות, 18 במרץ 1992 תיאור הפיגוע, באתר השב"כ 22 שנה לפיגוע בשגרירות בבואנוס איירס, בבלוג הערות שוליים להיסטוריה, 17 במרץ 2014. ניר כהן, 20 שנה אחרי: הניצולים חזרו לתופת בארגנטינה, באתר ynet, 6 באפריל 2012 25 שנים לפיגוע בשגרירות בבואנוס איירס, ב"פלוג" - הבלוג הפוליטי, 19 במרץ 2017. הניו יורק טיימס, תחקיר המוסד: חיזבאללה פעל לבדו בפיגועים בארגנטינה בשנות ה-90, באתר הארץ, 22 ביולי 2022 אסף רוזנצוייג, ‏30 שנה אחרי הפיגועים הרצחניים בבואנוס איירס: ביהמ"ש בארגנטינה הפליל סופית את איראן, באתר ‏מאקו‏, 12 באפריל 2024 הג'יהאד: תקפנו אתכם בשגרירות ונוסיף לתקוף, חדשות, 24 במרץ 1992 דיאנה בחור, שר החוץ: המוסד השלים חקירת הפיגועים בארגנטינה, באתר ynet, 17 במרץ 2003. דיאנה בחור-ניר, ישראל קוראת לארגנטינה לסגור את שגרירות איראן, באתר ynet, 17 באוגוסט 2003. סוכנויות הידיעות, שר ההגנה האיראני אחמד וחידי: נשק גרעיני מנוגד לדת שלנו, באתר הארץ, 12 בספטמבר 2009. רויטרס, ארגנטינה הגדירה את חיזבאללה כארגון טרור, באתר ynet, 18 ביולי 2019. נטע בר, בית משפט בארגנטינה הכריז: "איראן וחיזבאללה עומדות מאחורי הפיגועים בבואנוס איירס" | ישראל היום, באתר ישראלהיום, ‏2024-04-12 Argentina court blames Iran for deadly 1994 bombing of Jewish center, France 24, ‏2024-04-12 (באנגלית)